6. ΒΑΣΙΛΙΚΟΝ ΔΙΑΤΑΓΜΑ υπ' αριθ. 243 της 20/30 Μαρτ. 1967 (ΦΕΚ Α' 44) Περί συμπληρώσεως του υπ' αριθ. 613/64 Β.Δ/τος "περί οργανώσεως υπηρεσίας, συμπαραστάσεως, εποπτείας και ενισχύσεως εν τη Ομοσπονδιακή Δημοκρατία της Δυτ. Γερμανίας απασχολουμένων Ελλήνων κ.λπ." Έχοντες υπ' όψιν: 1.Τας διατάξεις του Νόμ. 4346/64 "περί οργανώσεως υπηρεσιών προστασίας και εξυπηρετήσεως των εν Δυτ. Γερμανία εργαζομένων Ελλήνων κ.λπ.". 2.Τας διατάξεις του υπ' αριθ. 613/64 Β.Δ/τος "περί οργανώσεως υπηρεσίας συμπαραστάσεως, εποπτείας και ενισχύσεως εν τη Ομοσπονδιακή Δημοκρατία της Δυτ. Γερμανίας απασχολουμένων Ελλήνων κ.λπ." ως αύται ετροποποιήθησαν δια του υπ' αριθ. 497/65 Β.Δ/τος. 3.Τας διατάξεις του υπ' αριθ. 185/65 Β.Δ/τος "περί οργανώσεως υπηρεσίας, συμπαραστάσεως, εποπτείας και ενισχύσεως των εν Βελγίω, Ολλανδία και Λουξεμβούργω απασχολουμένων Ελλήνων κ.λπ.". 4.Την υπ' αριθ. 835/1966 γνωμοδότησιν του ΑΣΔΥ και 5.Την υπ' αριθ. 1070/1966 γνωμοδότησιν του Συμβουλίου Επικρατείας. Προτάσει των Ημετέρων Υπουργών Εργασίας, Οικονομικών και Προεδρίας της Κυβερνήσεως, αποφασίζομεν και διατάσσομεν: Άρθρον Μόνον.-1.Προς αντιμετώπισιν των δαπανών λειτουργίας, των εν Δυτ. Γερμανία και Βελγίω λειτουργούντων Ελληνικών Σπιτιών εμβάζεται υπό του Οργανισμού Απασχολήσεως και Ασφαλίσεως Ανεργίας, εις τους εις τα εν λόγω Κράτη υπηρετούντας Εργατικούς Συμβούλους παγία προκαταβολή ίση τουλάχιστον προς τας δαπάνας τούτων έξ μηνών. Ο καθορισμός του ποσού της ούτω εμβαζομένης παγίας προκαταβολής καθορίζεται δι' αποφάσεως του Δ.Σ. του Οργανισμού Απασχολήσεως και Ασφαλίσεως Ανεργίας, εγκρινομένης υπό του Υπουργού Εργασίας, βάσει των εγκρινομένων υπό του Υπουργού Εργασίας δικαιολογητικών δαπανών του προηγουμένου εξαμήνου. 2.Η πληρωμή των δαπανών λειτουργίας των Ελληνικών Σπιτιών ενεργείται δι' εντολών του Εργατικού Συμβούλου προς την Τράπεζαν εις ην είναι κατατεθειμένη η παγία προκαταβολή. 3.Εις τας δαπάνας λειτουργίας τας καλυπτομένας υπό της παγίας προκαταβολής περιλαμβάνονται τα ενοίκια, έξοδα τηλεφώνου, καθαριότητος, φωτισμού και θερμάνσεως, αι δαπάναι διακοσμήσεως, μορφωτικών και εθνικών εκδηλώσεων, η ενίσχυσις αθλητικών εκδηλώσεων και η οργάνωσις εκδρομών. Δαπάναι Ελληνικών Σπιτιών μη περιλαμβανόμεναι εις τας απαριθμουμένας ανωτέρω, αλλ' οπωσδήποτε εμπίπτουσαι εις τους σκοπούς (Αντί της σελ. 54,53(γ) Σελ. 54,53(δ) Τεύχος 533 - Σελ. 61 322 Υπηρεσία Προστασίας εργαζομένων στην Αλλοδαπή 15.Α.ι.5-6 του Νόμ. 4346/64, δύναται να εκτελώνται μόνον κατόπιν ητιολογημένης προτάσεως του Εργατικού Συμβούλου, εγκρινομένης υπό του Υπουργού Εργασίας. 4.Εν πάση περιπτώσει, αι κατά τα ανωτέρω δαπάναι, πλην του ενοικίου, εν ουδεμιά περιπτώσει δύνανται εν συνόλω να είναι ανώτεραι των δραχ. 10.000 μηνιαίως δι' έκαστον των υπό του άρθρ. 6 του υπ' αριθ. 613/1964 Β.Δ/τος προβλεπομένων Ελληνικών Σπιτιών και των δραχ. 5.000 μηνιαίως δι' έκαστον των λοιπών Ελληνικών Σπιτιών. Εις τους Ημετέρους Υπουργούς Οικονομικών, Προεδρίας της Κυβερνήσεως και Εργασίας, ανατίθεμεν την δημοσίευσιν και εκτέλεσιν του παρόντος. 